[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 11.1.2008

SEC(2007) 1753 окончателен

Проект на

РЕШЕНИЕ НА СЪВМЕСТНИЯ КОМИТЕТ НА ЕИП

за изменение на Протокол 31 към Споразумението за ЕИП, относно сътрудничеството в някои специфични области извън четирите свободи

Проект за обща позиция на Общността - (представен от Комисията)

ОБЯСНИТЕЛЕН МЕМОРАНДУМ

1. Протокол 31 към Споразумението за ЕИП съдържа специфични разпоредби относно сътрудничеството между Общността и държавите от ЕАСТ, които членуват в ЕИП извън четирите свободи.

2. Приложеният Проект на решение на Съвместния комитет на ЕИП има за цел да измени Протокол 31, като разшири сътрудничеството в областта на здравеопазването. Той предоставя рамка за сътрудничество и определя условията за пълно участие на държавите от ЕАСТ, които членуват в ЕИП, в програми и действия на Общността в тази област, считано от 1 януари 2008 г., като включва:

32007 D 1150 : Решение № 1150/2007/ЕО на Европейския парламент и на Съвета от 25 септември 2007 година за създаване на специалната програма „Превенция на наркотиците и информация за тях“ за периода 2007—2013 г. като част от общата програма „Основни права и правосъдие“ (OВ L 257, 3.10.2007 г., стp. 23).

3. Член 1, параграф 3 от Регламент (ЕО) № 2894/94 на Съвета относно условията за прилагане на Споразумението за ЕИП предвижда, че Съветът определя позицията на Общността по подобни решения след предложение на Комисията.

4. Проектът на решение на Съвместния комитет на ЕИП се представя на Съвета за одобрение. Комисията се надява да има възможност да изложи позицията на Общността на Съвместния комитет на ЕИП възможно най-скоро.

Проект на

РЕШЕНИЕ НА СЪВМЕСТНИЯ КОМИТЕТ НА ЕИП

за изменение на Протокол 31 към Споразумението за ЕИП, относно сътрудничеството в някои специфични области извън четирите свободи

СЪВМЕСТНИЯТ КОМИТЕТ НА ЕИП,

като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 86 и член 98 от него,

като има предвид, че:

(1) Протокол 31 към Споразумението бе изменен с Решение на Съвместния комитет на ЕИП № …/… от …[1].

(2) Уместно е да се разшири сътрудничеството между страните по Споразумението, като в него бъде включено Решение № 1150/2007/ЕО на Европейския парламент и на Съвета от 25 септември 2007 година за създаване на специалната програма „Превенция на наркотиците и информация за тях“ за периода 2007—2013 г. като част от общата програма „Основни права и правосъдие“[2].

(3) Протокол 31 към Споразумението следва съответно да се измени, за да позволи разширяване на сътрудничеството, считано от 1 януари 2008 г.,

РЕШИ:

Член 1

Следното тире се добавя към член 16, параграф 1 от Протокол 31 към Споразумението:

„- 32007 D 1150: Решение № 1150/2007/ЕО на Европейския парламент и на Съвета от 25 септември 2007 година за създаване на специалната програма „Превенция на наркотиците и информация за тях“ за периода 2007—2013 г. като част от общата програма „Основни права и правосъдие“ (OВ L 257, 3.10.2007 г., стp. 23).“

Член 2

Настоящото решение влиза в сила в деня след внасянето на последната нотификация в Съвместния комитет на ЕИП съгласно член 103, параграф 1 от Споразумението*.

То се прилага считано от 1 януари 2008 г.

Член 3

Настоящото решение се публикува в раздел „ЕИП“ и в притурка „ЕИП“ на Официален вестник на Европейския съюз .

Съставено в Брюксел […] година.

За Съвместния комитет на ЕИП:

Председател

Секретари на Съвместния комитет на ЕИП

[1] ОВ L …

[2] ОВ L 257, 3.10.2007 г., стр. 23.

* [С отбелязани конституционни изисквания.][Без отбелязани конституционни изисквания.]